12. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 5101/204 της 4/18 Δεκ. 1972 (ΦΕΚ Β΄ 1109) Περί υιοθετήσεως υποδειγμάτων ενίων τελωνειακών εντύπων προταθέντων υπό του I.M.C.Ο. Έχοντες υπ’ όψιν: 1)Τας διατάξεις του άρθρ. 133 παρ. 2 του Νομ. 1165/1918 «περί Τελωνειακού Κώδικος», ως αύται συνεπληρώθησαν δια του άρθρ. 17 του Α.Ν. 791/1948. 2)Τα άρθρ. 2 παρ. 2 του Ν.Δ. 1028/10.11.71 (ΦΕΚ 250/Α/72) «περί κυρώσεως της εν Λονδίνω υπογραφείσης την 9 Απρ. 1965 Συμβάσεως, περί διευκολύνσεως της διεθνούς ναυτιλιακής κινήσεως, μετά του Παραρτήματος ταύτης». 3)Την υπ’ αριθ. Α. 239 (VII) απόφασιν της Ολομέλειας του Διακυβερνητικού Ναυτιλιακού Συμβουλευτικού Οργανισμού (I.M.C.O.), δι’ ης καλούνται αι Κυβερνήσεις των Χωρών-Μελών του εν λόγω Οργανισμού, όπως επιβάλουν την χρησιμοποίησιν τυποποιημένων ναυτιλιακών εγγράφων, όσον το δυνατόν συμφώνων προς τα, δια της υπ’ αριθ. Α. 194 (VI) ομοίας αποφάσεως, προταθέντα υποδείγματα, επί τω τέλει όπως συμβάλλουν αποτελεσματικώς εις την απλοποίησιν των επί των δια θαλάσσης μεταφορών και απαιτουμένων διατυπώσεων. 4)Την προς τον ως είρηται Οργανισμόν, κατά την εν Λονδίνω συνελθούσαν την 1.5.1972 6ην Σύνοδον της AD HOC Ομάδος Εργασίας τούτου, επί της διευκολύνσεως της διεθνούς ναυτιλιακής κινήσεως, δήλωσίν μας περί αποδοχής των υποδειγμάτων FΑL 3 και 4 και υπό τους τίτλους SHIP’S STORES DECLARATION (Δηλωτικόν Εφοδίων Πλοίου) και GREW’S EFFECTS DECLARATION (Δηλωτικόν Ειδών Πληρώματος ), αποφασίζομεν: Άρθρ.1.-Αι υπό των διατάξεων της παρ. 3 του άρθρ. 16 του Νόμ. 1165/18 «περί Τελωνειακού Κώδικος» (τόμ. 30 σελ. 139) προβλεπόμεναι σημειώσεις, δια τα εφόδια του πλοίου και δι’ όσα είδη φέρουσι δι’ ιδίαν χρήσιν των τα πληρώματα, συντάσσονται επί εντύπων πανομοιότυπων, κατά τα στοιχεία, τας διαστάσεις και την γραμμογράφησίν των, προς τα υπό του Διακυβερνητικού Ναυτιλιακού Συμβουλευτικού Οργανισμού (Ι.Μ.C.O.) προταθέντα υποδείγματα FAL 3 και 4, υπό τους τίτλους, SHIP’ S STORES DELCARATION (Δηλωτικόν Εφοδίων Πλοίου) και GREW’ S EFFECTS DECLARATION (Δηλωτικόν Ειδών Πληρώματος), περί ων η υπ’ αριθ. Α. 194 (VI) απόφασις του ανωτέρω Οργανισμού. Άρθρ.2.Η παρούσα, ης η ισχύς άρχεται από 1 Απρ. 1973, δημοσιευθήτω δια της Εφημερίδος της Κυβερνήσεως. 19.Γ.η.8-12 Εφοδιασμός Πλοίων 